Mohammad Vali Khan Tonekaboni

Mohammad-Sugriwa Khan, Khalatbari Tonekāboni (; lair 1846 lan séda 18 Sèptèmber 1926) kang kondhang cineluk Sepahdar A'zam, iku lurahing wadya révolusiyonèr konstitusiyonalis saka provinsi-provinsi Iran iring lor Gilan lan Mazandaran, uga kondhang minangka salah siji nagarawan agung lan kumandhan militèr Pèrsi saha bangsawan kang sugih.

Biyografi
Dhèwèké minangka kolonèl suwéné sapuluh taun banjur dadi Mantri Pos lan Télégraf saha Mantri Béya (Minister of Customs) kang kajibah babagan impor lan èspor ing Kamaharajan Pèrsi. Sabanjuré, dhèwèké dadi Mantri Redana (Minister of Treasury) kang kajibah ngurusi terbiting dhuwit nagara. Dhèwèké uga duwé gelar Mantri Pangayoman (Minister of Defence) lan tau dadi Mahamantri kang dicekel suwéné patang kala. Gelar militèré kang dhuwur dhéwé ya iku Panglima. Dhèwèké saka kulawarga Khalatbari.

Minangka wong Pèrsi, Sepahsalar Khalatbari dadi lurah siji-sijiné kang bisa mulihaké katentreman ing Pèrsi kanthi ngawasi wong Turkoman ing jeroning praja. Dhèwèké ping bola-bali diceluk pirang-pirang séktor papréntahan Pèrsi dalah papréntahan Ruslan saperlu ngatasi wong Turkoman. Bandhané kang akèh saha pikolèhané kang kira-kira US$2 yuta/taun ing kawitan 1900-an (padha karo $530 yuta/taun ing taun 2000) njalari dhèwèké dadi lurah redana (chief financier) ing Kamaharajan Pèrsi, déné propertiné dadi jaminan tumrap dhuwit silihaning kamaharajan marang Ruslan lan Britis.

Rujukan

Sumber
 Cyrus Ghani: Iran and the rise of Reza Shah. From Qajar collapse to Pahlavi rule. I. B. Tauris, London u. a. 1998, , S. 78.